તિરુવનંતપુરમ- કેરળમાં જળપ્રલયથી સર્જાયેલી તબાહી અટકવાનું નામ નથી લઈ રહી. હવે વરસાદે વિરામ લેતાં લોકોએ થોડો રાહતનો શ્વાસ લીધો છે. પરંતુ ભારે વરસાદે સર્જેલા વિનાશે અનેક લોકોના જીવ લીધા તો બીજી તરફ લાખો લોકોએ તેમનું ઘર ગુમાવ્યું અને રાહત શિવિરમાં આશરો લેવા મજબૂર થયા છે. રાજ્યમાં પૂરના પ્રકોપથી 7 લાખ 24 હજાર 649 લોકોને રાહત શિવિરોમાં શરણ લેવી પડી છે. પૂર પીડિતો માટે 5 હજાર 645 રાહત શિવિર બનાવવામાં આવ્યા છે. અને અત્યાર સુધીની માહિતી મુજબ કેરળમાં પૂરને કારણે 370 લોકોએ તેમનાં જીવ ગુમાવ્યા છે.